Diari Oficial de la Generalitat Valenciana


Sumari del DOGV 7065, del 11-07-2013 (2013/7241)

RESOLUCIÓ de 17 de juny de 2013, de la Conselleria de Presidència i Agricultura, Pesca, Alimentació i Aigua, que modifica la Resolució de 16 de novembre de 2012, de la Conselleria d'Agricultura, Pesca, Alimentació i Aigua, per la qual s'establixen vedes temporals per a determinades modalitats pesqueres en part del litoral de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7241


Data del document
:   17-06-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 17 de juny de 2013, de la Conselleria de Presidència i Agricultura, Pesca, Alimentació i Aigua, que modifica la Resolució de 16 de novembre de 2012, de la Conselleria d'Agricultura, Pesca, Alimentació i Aigua, per la qual s'establixen vedes temporals per a determinades modalitats pesqueres en part del litoral de la Comunitat Valenciana. [2013/7241]  
Vista la Resolució de 16 de novembre de 2012, de la Conselleria d'Agricultura, Pesca, Alimentació i Aigua, per la qual s'establixen vedes temporals per a determinades modalitats pesqueres en part del litoral de la Comunitat Valenciana.  
Vista la petició presentada el 6 de juny de 2013, per la Federació Provincial de Confraries de Pescadors de Castelló, relativa a la modificació de les zones de veda establides en el litoral de la mencionada província, que afecta la modalitat d'arrossegament de fons.  
Vista la proposta de la directora general d'Empreses Agroalimentàries i Pesca, resolc:  
  
Modificar el subapartat a del punt 2 de l'apartat segon, de la Resolució de 16 de novembre de 2012, de la Conselleria d'Agricultura, Pesca, Alimentació i Aigua, per la qual s'establixen vedes temporals per a determinades modalitats pesqueres en part del litoral de la Comunitat Valenciana, que quedarà redactat de la manera següent:  
a) Zona compresa entre el paral·lel de latitud 40º 31,45- nord i la línia que unix els punts de coordenades: latitud 40º 06,34- nord i longitud 000º 09,18- est; latitud 39º 59,40- nord i longitud 000º 26,38- est i latitud 39º 44,40- nord i longitud 000º 44,25- est i es prolonga, des de l'últim punt, en direcció est, des del dia 1 de juliol fins al dia 31 d'agost de 2013, ambdós inclosos.  
Zona compresa entre la línia que formen els tres punts les coordenades dels quals es definixen en el paràgraf anterior i el paral·lel de latitud 39º 44,40- nord, des del dia 1 d'agost fins al dia 22 de setembre de 2013, ambdós inclosos.  
Contra esta resolució, que posa fi a la via administrativa, pot interposar-se potestativament recurs de reposició davant del conseller de Presidència i Agricultura, Pesca, Alimentació i Aigua, en el termini d'un mes comptat des de l'endemà de la notificació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
  
  
València, 17 de juny de 2013.- El conseller de Presidència i Agricultura, Pesca, Alimentació i Aigua: José Císcar Bolufer.